title: 2011/770/EU: Az Európai Parlament és a Tanács határozata ( 2011. november 16. ) az Európai Globalizációs Alkalmazkodási Alapnak a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás 28. pontja szerinti igénybevételéről (Ausztria „EGF/2011/001 AT/Niederösterreich-Oberösterreich” referenciaszámú kérelme)

text:
               30.11.2011

               HU

               Az Európai Unió Hivatalos Lapja

               L 317/28

         AZ EURÓPAI PARLAMENT ÉS A TANÁCS HATÁROZATA
   (2011. november 16.)
   az Európai Globalizációs Alkalmazkodási Alapnak a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás 28. pontja szerinti igénybevételéről (Ausztria „EGF/2011/001 AT/Niederösterreich-Oberösterreich” referenciaszámú kérelme)
   (2011/770/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Ausztria 2011. január 3-án a Niederösterreich (Alsó-Ausztria, AT12) és Oberösterreich (Felső-Ausztria, AT31) NUTS II. szintű régiókban a NACE Rev. 2. rendszer szerinti 49. ágazatban („Szárazföldi, valamint csővezetékes szállítás”) működő 706 vállalatnál történt elbocsátásokra tekintettel az EGAA igénybevételére irányuló kérelmet nyújtott be, majd 2011. június 9-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 643 770 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Ausztria által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 3 643 770 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. november 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         W. SZCZUKA

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2008/370/EK: Az Európai Parlament és a Tanács határozata ( 2008. április 10. ) az európai globalizációs alkalmazkodási alap igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 28. pontjával összhangban

text:
               16.5.2008

               HU

               Az Európai Unió Hivatalos Lapja

               L 128/6

      AZ EURÓPAI PARLAMENT ÉS A TANÁCS HATÁROZATA

   (2008. április 10.)
   az európai globalizációs alkalmazkodási alap igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 28. pontjával összhangban
   (2008/370/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i, az Európai Parlament, a Tanács és a Bizottság között létrejött intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel a Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: az Alap) azzal a céllal hozták létre, hogy kiegészítő támogatást nyújtson a világkereskedelemben bekövetkezett változásokból eredő fő strukturális változások következményei által sújtott munkavállalóknak a munkaerőpiacon történő ismételt beilleszkedéshez.

               (2)

               A 2006. május 17-i intézményközi megállapodás az Alap igénybevételét évi 500 millió eurós felső határig engedélyezi.

               (3)

               2007. szeptember 12-én Málta kérelmet nyújtott be az Alap igénybevételére bizonyos textilipari leépítések vonatkozásában, különösen a VF (Málta) Ltd. és a Bortex Clothing Ind Co Ltd. vállalatoktól elbocsátott dolgozók érdekében. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek.

               (4)

               2007. október 9-én Portugália kérelmet nyújtott be az Alap igénybevételére bizonyos gépjárműipari leépítések vonatkozásában, különösen az Opel (Azambuja), az Alcoa Fujikura (Seixal) és a Johnson Controls (Portalegre) vállalatoktól elbocsátott dolgozók érdekében. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek.

               (5)

               Ennélfogva az alapot igénybe kell venni annak érdekében, hogy a kérelmekhez szükséges pénzügyi hozzájárulást megadhassák,

         A KÖVETKEZŐKÉPPEN HATÁROZOTT:
   1. cikk
   Az Európai Unió 2008. évi általános költségvetésének keretein belül mobilizálni kell az Európai Globalizációs Alkalmazkodási Alapot, hogy a 3 106 882 EUR összeg a kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában kell kihirdetni.

      Kelt Brüsszelben, 2008. április 10-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         D. RUPEL

      (1)  HL C 139., 2006.6.14., 1. o. A 2008/29/EK európai parlamenti és tanácsi határozattal (HL L 6., 2008.1.10., 7. o.) módosított megállapodás.

      (2)  HL L 406., 2006.12.30., 1. o.


title: A Bizottság határozata ( 2013. július 30. ) a ritka betegségek bizottsági szakértői csoportjának létrehozásáról és a 2009/872/EK határozat hatályon kívül helyezéséről

text:
               31.7.2013

               HU

               Az Európai Unió Hivatalos Lapja

               C 219/4

         A BIZOTTSÁG HATÁROZATA
   (2013. július 30.)
   a ritka betegségek bizottsági szakértői csoportjának létrehozásáról és a 2009/872/EK határozat hatályon kívül helyezéséről
   2013/C 219/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió működéséről szóló szerződés 168. cikke (2) bekezdésének alapján a tagállamok a Bizottsággal együttműködve összehangolják politikáikat és programjaikat az (1) bekezdésben említett területeken. A Bizottság a tagállamokkal szorosan együttműködve megtehet minden hasznos kezdeményezést az összehangolás előmozdítására, különös tekintettel az iránymutatások és mutatók megállapítására, a bevált gyakorlatok cseréjének megszervezésére, valamint az időszakonkénti felülvizsgálat és kiértékelés szükséges elemeinek kialakítására irányuló kezdeményezésekre.

               (2)

               A Bizottság által 2007. október 23-án elfogadott „Együtt az egészségért: Stratégiai megközelítés az EU számára 2008–2013” című fehér könyv (1), amelynek célja az uniós egészségügyi stratégia kialakítása, cselekvési prioritásként határozta meg a ritka betegségeket.

               (3)

               Az egészségügyre vonatkozó második közösségi cselekvési program (2008–2013) létrehozásáról szóló, 2007. október 23-i 1350/2007/EK európai parlamenti és tanácsi határozat (2) ismételten megerősíti, hogy az egészségügyi szolgáltatások elsősorban a tagállamok felelősségi körébe tartoznak, és egyúttal hangsúlyozza, hogy a közösségi szintű együttműködés a betegeknek és az egészségügyi rendszereknek egyaránt előnyére válhat. Az említett határozat 7. cikkének (2) bekezdése és melléklete értelmében az egészséggel kapcsolatos információk és ismeretek összegyűjtésére és terjesztésére irányuló fellépéseket a tagállamokkal szoros együttműködésben kell végrehajtani, amihez konzultációs mechanizmusok és részvételi eljárások kidolgozására kerül sor.

               (4)

               Az Európai Bizottság 2008. november 11-én elfogadta az Európai Parlamenthez, a Tanácshoz, az Európai Gazdasági és Szociális Bizottsághoz, valamint a Régiók Bizottságához intézett, „Ritka betegségek: kihívás Európa számára” című bizottsági közleményt (3), a Tanács pedig 2009. június 8-án ajánlást fogadott el a ritka betegségek területén megvalósítandó fellépésről (4). A bizottsági közlemény 7. pontjának ajánlása szerint a Bizottság munkáját az EU ritka betegségekkel foglalkozó tanácsadó bizottságának (EUACRD) kell segítenie.

               (5)

               Ennek alapján a Bizottság a 2009/872/EK határozattal 2009. november 30-án létrehozta a ritka betegségek európai uniós szakértői bizottságát (5). A bizottság tagjainak hivatali ideje 2013. július 26-án lejár.

               (6)

               A Bizottságnak címzett, a bizottsági szakértői csoportokra vonatkozó horizontális szabályokról és a szakértői csoportok nyilvántartásáról szóló, 2010. november 10-i elnöki közlemény (6) (a továbbiakban: a bizottsági szakértői csoportok kerete) valamennyi bizottsági szakértői csoportra vonatkozóan felülvizsgált szabályokat állapít meg. Az új szabályozási keret célja, hogy egyszerűbbé és egyértelműbbé tegye a szakértői csoportokra vonatkozó 2005. évi keret rendelkezéseit, növelve az átláthatóságot, ösztönözve a koordinálási tevékenységet és egyúttal csökkentve a szolgálatokra háruló adminisztratív terheket.

               (7)

               Tekintettel a ritka betegségek európai uniós szakértői bizottságának 2009 óta folytatott értékes munkájára, és figyelembe véve a bizottsági szakértői csoportok keretét, továbbra is szükség van szakértői csoportra ezen a területen. A ritka betegségek szakértői csoportjának feladatait és szerkezetét a bizottsági szakértői csoportok kerete által megállapított horizontális szabályoknak megfelelően kell meghatározni.

               (8)

               A ritka betegségek szakértői csoportjának a Bizottság kérésére tanácsadással és szakértelemmel kell támogatnia a Bizottságot a ritka betegségekkel kapcsolatos uniós intézkedések meghatározása és végrehajtása során, és ösztönöznie kell a vonatkozó tapasztalatoknak, szakpolitikának és gyakorlatnak a tagállamok és a különböző érintett felek közötti cseréjét.

               (9)

               Annak érdekében, hogy az említett csoport széles körben képviselje a ritka betegségekkel kapcsolatos területeken tevékenykedő érintetteket és szakértőket, a csoportot a tagállamok képviselőiből, a ritka betegségekben szenvedők szervezeteinek képviselőiből, a ritka betegségekben szenvedők számára szükséges termékek vagy szolgáltatások előállítóinak képviselőiből, valamint az európai egészségügyi dolgozók szervezeteinek és az orvosi társaságoknak a képviselőiből, továbbá egyéni szakértőkből kell összeállítani.

               (10)

               A ritka betegségek szakértői csoportjának nem a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (7) értelmében vett bizottságként kell működnie.

               (11)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (8) megfelelően kell feldolgozni.

               (12)

               A ritka betegségek európai uniós szakértői bizottságának felállításáról szóló, 2009. november 30-i 2009/872/EK bizottsági határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   A szakértői csoport létrehozása
   E határozattal létrejön a ritka betegségek szakértői csoportja (a továbbiakban: szakértői csoport).
   2. cikk
   A szakértői csoport feladatai
   (1)   A Bizottság vagy a bizottsági szolgálatok felkérésére a szakértői csoport a következő feladatokat látja el a ritka betegségekkel kapcsolatos területeken:

               a)

               segítséget nyújt a Bizottságnak a jogi aktusok és a szakpolitikai dokumentumok kidolgozásához, beleértve az iránymutatásokat és az ajánlásokat is;

               b)

               tanácsadással szolgál a Bizottság számára az uniós intézkedések végrehajtásával kapcsolatban, és a meghozott intézkedések javítása érdekében javaslatokat tesz;

               c)

               tanácsadással szolgál a Bizottság számára az uniós és tagállami szinten hozott intézkedések eredményeinek nyomon követésével, értékelésével és terjesztésével kapcsolatban;

               d)

               tanácsadással szolgál a Bizottság számára a nemzetközi együttműködés terén;

               e)

               áttekintést nyújt az uniós és tagállami szakpolitikákról;

               f)

               ösztönzi a vonatkozó tapasztalatoknak, szakpolitikáknak és gyakorlatoknak tagállamok és különböző érintett felek közötti cseréjét.

         (2)   Az (1) bekezdésben említett feladatok végrehajtása érdekében a szakértői csoport – különösen a Bizottság vagy a bizottsági szolgálatok kérésére – véleményeket, ajánlásokat és jelentéseket terjeszthet elő.
   (3)   A szakértői csoport feladatkörén kívül esnek azok a kérdések, amelyeket a ritka betegségek gyógyszereiről szóló, 1999. december 16-i 141/2000/EK európai parlamenti és tanácsi rendelet (9) szabályoz, illetve amelyek az említett rendelet 4. cikkével felállított, a ritka betegségek gyógyszereivel foglalkozó bizottság (COMP) vagy a 75/320/EGK tanácsi határozattal (10) felállított gyógyszerészeti bizottság hatáskörébe tartoznak.
   3. cikk
   Konzultáció
   A Bizottság a ritka betegségekkel összefüggő bármely kérdésben tanácsot kérhet a szakértői csoporttól.
   4. cikk
   Tagság, a tagok kinevezése
   (1)   A szakértői csoport tagjai a következők:

               a)

               a tagállamok illetékes hatóságai;

               b)

               a ritka betegségekkel kapcsolatos területeken működő betegképviseleti szervezetek;

               c)

               a ritka betegségekben szenvedők számára szükséges termékek vagy szolgáltatások előállítóinak európai szervezetei;

               d)

               a ritka betegségekkel kapcsolatos területeken tevékenykedő európai szakmai szövetségek és tudományos társaságok;

               e)

               személyes minőségükben kinevezett egyéni szakértők, akik uniós szintű közegészségügyi vagy tudományos szakértelemmel rendelkeznek a ritka betegségekkel kapcsolatos területeken;

         (2)   Azon EFTA-államok illetékes hatóságai, amelyek az Európai Gazdasági Térségről szóló megállapodás részes felei, az érintett EFTA-államok kérésére szintén csatlakozhatnak a csoporthoz.
   (3)   A tagokat az Egészség- és Fogyasztóügyi Főigazgatóság főigazgatója nevezi ki.
   (4)   Az (1) bekezdés b), c), d) és e) pontjában említett tagok száma pontonként nem haladhatja meg a négyet; e tagokat az alkalmas jelölteknek a szándéknyilatkozati felhívást követően létrehozott listája alapján nevezik ki. A szándéknyilatkozati felhívásban részletesen meg kell határozni a tagsághoz szükséges képesítéseket és egyéb feltételeket.
   (5)   Az (1) bekezdés e) pontjában említett tagokat személyes minőségükben nevezik ki. A tagok függetlenül, a közérdeknek megfelelően járnak el.
   (6)   Az (1) bekezdés a)–d) pontjában és a (2) bekezdésben említett tagok képviselőket és azok távolléte vagy akadályoztatása esetére pótképviselőket neveznek ki. A pótképviselők kinevezésére ugyanazon feltételek vonatkoznak, mint a képviselőkére. A pótképviselők automatikusan helyettesítik a hiányzó vagy akadályoztatott tagokat.
   (7)   Az Egészség- és Fogyasztóügyi Főigazgatóság főigazgatója elutasíthatja egy szervezet által javasolt képviselő vagy pótképviselő kinevezését, ha az nem tesz eleget a (4) bekezdésben említett szándéknyilatkozati felhívásban meghatározott feltételeknek. Ilyen esetben az érintett szervezetet másik képviselő vagy pótképviselő kinevezésére kérik fel.
   (8)   A szakértői csoport tagjainak hivatali ideje három év; ez egy újabb szándéknyilatkozati felhívásra való jelentkezés útján megújítható.
   (9)   Amennyiben egy tag lemond, hivatali ideje a három év lejárta előtt véget ér.
   (10)   Az (1) bekezdés b)–e) pontjában említett tagok vagy képviselőik az alábbi esetek bármelyikének előfordulása esetén hivatali idejük hátralevő részére kizárhatók vagy lecserélhetők:

               a)

               tartósan nem tudnak részt venni az üléseken;

               b)

               nem képesek hatékonyan hozzájárulni a csoport munkájához;

               c)

               nem felelnek meg az Európai Unió működéséről szóló szerződés 339. cikkében meghatározott feltételeknek;

               d)

               utólag nem tesznek eleget a szándéknyilatkozati felhívásban meghatározott képesítési és egyéb feltételeknek a (4) bekezdés értelmében.

         (11)   Az Egészség- és Fogyasztóügyi Főigazgatóság főigazgatója felkérhet egy, az (1) bekezdés b)–d) pontjában említett tagot arra, hogy a (10) bekezdésben említett esetekben másik képviselőt vagy pótképviselőt nevezzen ki.
   (12)   Megbízatásuk hátralévő idejére fel lehet váltani azokat a tagokat, akiknek a hivatali ideje a (8) és (9) bekezdés alapján a hároméves időtartam lejárta előtt véget ér.
   (13)   A tagok és képviselőik nevének jegyzékét a bizottsági szakértői csoportok és más hasonló testületek nyilvántartásában (a továbbiakban: nyilvántartás) közzé kell tenni (11). A tagállamok hatóságainak neveit közzé lehet tenni a nyilvántartásban.
   (14)   A személyes adatok összegyűjtése, feldolgozása és közzététele a 45/2001/EK rendeletnek megfelelően történik.
   5. cikk
   Működés
   (1)   A szakértői csoport elnöke a Bizottság ritka betegségekkel kapcsolatos szakpolitikáért felelős igazgatója. Az igazgató az elnöki tisztséget átruházhatja egy másik bizottsági tisztviselőre.
   (2)   A Bizottság egyetértésével a szakértői csoport feladatmeghatározása alapján egyes konkrét kérdések tanulmányozására alcsoportok hozhatók létre. Amint megbízatásukat teljesítették, az alcsoportokat fel kell oszlatni.
   (3)   A Bizottság képviselője a szakértői csoport munkájába bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státuszt adhat magánszemélyeknek, a bizottsági szakértői csoportok kerete 8. szabályának (3) bekezdése szerinti szervezeteknek és a tagjelölt országoknak.
   (4)   A szakértői csoport tagjai és azok képviselői és pótképviselői, valamint a meghívott szakértők és megfigyelők betartják a szerződésekben és azok végrehajtási szabályaiban előírt szakmai titoktartási követelményeket, továbbá betartják az EU-minősített információk védelmére a 2001/844/EK, ESZAK, Euratom bizottsági határozat (12) mellékletében meghatározott bizottsági biztonsági szabályokat. E kötelezettségeik elmulasztása esetén a Bizottság bármely szükséges intézkedést meghozhat.
   (5)   A szakértői csoportok és az alcsoportok a Bizottság helyiségeiben üléseznek. A titkársági feladatok ellátásáról a Bizottság gondoskodik. A Bizottság elkészíti a szakértői csoport üléseinek napirendjét és jegyzőkönyvét. A szakértői csoport és alcsoportjai ülésein részt vehetnek a Bizottság más olyan tisztviselői is, akiket érintenek a megbeszélések.
   (6)   A szakértői csoport a szakértői csoportokra vonatkozó egységes bizottsági eljárási szabályzat alapján elfogadja saját eljárási szabályzatát.
   (7)   A Bizottság a szakértői csoport tevékenységével kapcsolatos valamennyi lényeges dokumentumot (például a napirendeket, a jegyzőkönyveket és a résztvevők által benyújtott anyagokat) közzéteszi a nyilvántartásban vagy a nyilvántartáson keresztül elérhető, külön erre a célra létrehozott internetes oldalakon. Nem tehetők közzé azok a dokumentumok, amelyeknek nyilvánosságra hozatala aláásná az 1049/2001/EK rendelet (13) 4. cikkének értelmében vett köz- vagy magánérdek védelmét.
   6. cikk
   Az ülések költségei
   (1)   A szakértői csoport tevékenységeiben részt vevők szolgálataikért nem részesülnek javadalmazásban.
   (2)   A szakértői csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően megtéríti.
   (3)   A (2) bekezdésben említett költségeket az éves forrásfelosztási eljárás keretében megállapított rendelkezésre álló előirányzatok erejéig kell megtéríteni.
   7. cikk
   Hatályon kívül helyezés
   A 2009/872/EK határozat hatályát veszti.
   8. cikk
   Ezt a határozatot 2013. július 27-től kell alkalmazni.

      Kelt Brüsszelben, 2013. július 30-án.

            a Bizottság részéről

         Tonio BORG

            a Bizottság tagja

      (1)  COM (2007) 630 végleges, 2007.10.23.

      (2)  HL L 301., 2007.11.20., 3. o.

      (3)  COM (2008) 679 végleges, 2008.11.11.

      (4)  HL C 151., 2009.7.3., 7. o.

      (5)  HL L 315., 2009.12.2., 18. o.

      (6)  C(2010) 7649 végleges.

      (7)  HL L 55., 2011.2.28., 13. o.

      (8)  HL L 8., 2011.1.12., 1. o.

      (9)  HL L 18., 2000.1.22., 1. o.

      (10)  HL L 147., 1975.6.9., 23. o.

      (11)  Azok a tagok, akik nem járulnak hozzá nevük közzétételéhez, mentességet kérhetnek e szabály alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené a magánélethez fűződő jogait.

      (12)  A Bizottság 2001/844/EK, ESZAK, Euratom határozata (2001. november 29.) eljárási szabályzatának módosításáról (HL L 317., 2001.12.3., 1. o.).

      (13)  E kivételek célja a közbiztonság, katonai ügyek, nemzetközi kapcsolatok, pénzpolitikai, monetáris politikai vagy gazdaságpolitikai érdekek, valamint az egyén magánéletének és személyiségének védelme, illetve üzleti érdekek védelme, bírósági eljárások és jogi tanácsok, ellenőrzések/vizsgálatok/átvilágítások és az intézmény döntéshozatali folyamatainak védelme.


title: A Számvevőszék egy tagjának kinevezése - Milan Martin CVIKL Az Európai Parlament 2010. március 25-i határozata Milan Martin Cvikl a Számvevőszék tagjává történő jelöléséről (C7-0022/2010 – 2010/0810(NLE))

text:
               7.1.2011

               HU

               Az Európai Unió Hivatalos Lapja

               CE 4/65

         2010. március 25., csütörtökA Számvevőszék egy tagjának kinevezése - Milan Martin CVIKL
   P7_TA(2010)0074
   Az Európai Parlament 2010. március 25-i határozata Milan Martin Cvikl a Számvevőszék tagjává történő jelöléséről (C7-0022/2010 – 2010/0810(NLE))
   2011/C 4 E/13
   (Konzultáció)

      Az Európai Parlament,
   tekintettel az EUMSz. 286. cikkének (2) bekezdésére, amelynek megfelelően a Tanács konzultált a Parlamenttel (C7-0022/2010),
   tekintettel arra, hogy a Költségvetési Ellenőrző Bizottság 2010. március 16-i ülésén meghallgatta a Tanács által a Számvevőszék tagjának javasolt jelöltet,
   tekintettel eljárási szabályzata 108. cikkére,
   tekintettel a Költségvetési Ellenőrző Bizottság jelentésére (A7-0046/2010),

               A.

               mivel Milan Martin Cvikl megfelel az EUMSz. 286. cikkének (1) bekezdésében rögzített feltételeknek;

               1.

               kedvezően véleményezi a Tanács Milan Martin Cvikl számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


title: 2012/183/EU: A Tanács határozata ( 2012. március 26. ) a Régiók Bizottsága egy észt tagjának és egy észt póttagjának kinevezéséről

text:
               3.4.2012

               HU

               Az Európai Unió Hivatalos Lapja

               L 96/5

         A TANÁCS HATÁROZATA
   (2012. március 26.)
   a Régiók Bizottsága egy észt tagjának és egy észt póttagjának kinevezéséről
   (2012/183/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az észt kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Kaido KAASIK hivatali idejének lejártát követően a Régiók Bizottsága egy tagjának helye megüresedett. Urve ERIKSON-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Urve ERIKSON, Member of Tudulinna Municipality Council,

                     és

               b)

               póttagként:

                           —

                           Villi PIHL, Mayor of Kärla Municipality.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. március 26-án.

            a Tanács részéről

            az elnök

         N. WAMMEN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (2003. november 27.) az Európai Gazdasági Közösség és az Elefántcsontparti Köztársaság között létrejött, az elefántcsontparti part menti halászatról szóló megállapodásban előírt halászati lehetőségek és pénzügyi hozzájárulás megállapításáról szóló jegyzőkönyvnek a 2003. július 1-jétől 2004. június 30-ig terjedő időtartamra történő meghosszabbításáról szóló, levélváltás formájában létrejött megállapodásnak a Közösség nevében történő aláírásáról és ideiglenes alkalmazásáról

text:
Fontos jogi nyilatkozat

|

32003D0838

Hivatalos Lap L 319 , 04/12/2003 o. 0017 - 0018

		A Tanács határozata(2003. november 27.)az Európai Gazdasági Közösség és az Elefántcsontparti Köztársaság között létrejött, az elefántcsontparti part menti halászatról szóló megállapodásban előírt halászati lehetőségek és pénzügyi hozzájárulás megállapításáról szóló jegyzőkönyvnek a 2003. július 1-jétől 2004. június 30-ig terjedő időtartamra történő meghosszabbításáról szóló, levélváltás formájában létrejött megállapodásnak a Közösség nevében történő aláírásáról és ideiglenes alkalmazásáról(2003/838/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére, a 300. cikk (2) bekezdésével összefüggésben,tekintettel a Bizottság javaslatára,mivel:(1) Az Európai Gazdasági Közösség és az Elefántcsontparti Köztársaság között az elefántcsontparti part menti halászatról szóló megállapodás [1] értelmében a Szerződő Felek – a megállapodáshoz fűzött jegyzőkönyv érvényességi idejének lejártát megelőzően – tárgyalásokba kezdenek annak érdekében, hogy a következő időtartamra vonatkozóan kölcsönös megegyezéssel meghatározzák a jegyzőkönyv tartalmát, és adott esetben az annak mellékletéhez szükséges módosításokat vagy kiegészítéseket.(2) A két Fél úgy döntött, hogy a jegyzőkönyv módosításaira vonatkozó tárgyalások lefolytatásáig a 722/2001/EK rendelettel [2] megerősített, jelenlegi jegyzőkönyv érvényességi idejét a 2003. május 16-án parafált, levélváltás formájában létrejött megállapodás útján egy évvel meghosszabbítják.(3) A levélváltás formájában létrejött megállapodás 2003. július 1-jétől 2004. június 30-ig halászati lehetőségeket biztosít a közösségi halászok számára az Elefántcsontpart felségjoga vagy joghatósága alá tartozó vizeken.(4) A közösségi hajók halászati tevékenységében bekövetkező bárminemű törés elkerülése érdekében alapvető jelentőségű, hogy a meghosszabbítás amilyen hamar csak lehet, hatályba lépjen. Ezért helyénvaló a levélváltás formájában létrejött megállapodás aláírása, s a megkötéséhez szükséges eljárások befejeződéséig annak ideiglenes alkalmazása.(5) A halászati lehetőségek tagállamok közötti felosztásának a lejárt jegyzőkönyvben meghatározott módszerét meg kell erősíteni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és az Elefántcsontparti Köztársaság között létrejött, az elefántcsontparti part menti halászatról szóló megállapodásban előírt halászati lehetőségek és pénzügyi hozzájárulás megállapításáról szóló jegyzőkönyvnek a 2003. július 1-jétől 2004. június 30-ig terjedő időtartamra történő meghosszabbításáról szóló, levélváltás formájában létrejött megállapodás aláírása a Közösség nevében jóváhagyásra kerül, a megállapodás megkötéséről szóló tanácsi határozat fenntartásával.A levélváltás formájában létrejött megállapodás szövegét csatolták e határozathoz.2. cikkA levélváltás formájában létrejött megállapodást 2003. július 1-jétől kezdődően ideiglenesen alkalmazni kell.3. cikkA jegyzőkönyvben megállapított halászati lehetőségek a következőképpen kerülnek felosztásra a tagállamok között:a) tengerfenéki halászat:Spanyolország: | 600 BRT havonta, éves átlagban; |b) tonhalhalászat:i. kerítőhálós tonhalhalászó hajók–Franciaország: | 18 hajó, |–Spanyolország: | 21 hajó; |ii. felszíni hosszú horogsoros hajók–Spanyolország: | 15 hajó, |–Portugália: | 5 hajó; |iii. horgászbotos tonhalhalászó hajók–Franciaország: | 7 hajó, |–Spanyolország: | 5 hajó. |Amennyiben az e tagállamokból származó engedélykérelmek nem merítik ki teljesen a jegyzőkönyv alapján rendelkezésre álló halászati lehetőségeket, a Bizottság figyelembe vehet más tagállamokból származó engedélykérelmeket is.4. cikkAzon tagállamok, amelyeknek a hajói e levélváltás formájában létrejött megállapodás keretében tevékenykednek, az 500/2001/EK bizottsági rendeletben [3] megállapított részletes szabályokkal összhangban értesítik a Bizottságot az egyes halállományokból az elefántcsontparti halászati övezetben kifogott mennyiségekről.5. cikkA Tanács elnöke felhatalmazást kap, hogy kijelölje a levélváltás formájában létrejött megállapodásnak – annak megkötése fenntartásával – a Közösség nevében történő aláírására jogosult személyeket.Kelt Brüsszelben, 2003. november 27-én.a Tanács részérőlaz elnökR. Castelli[1] HL L 379., 1990.12.31., 3. o.[2] HL L 102., 2001.4.12., 1. o.[3] HL L 73., 2001.3.15., 8. o.--------------------------------------------------


title: 2008/593/EK: A Bizottság határozata ( 2008. július 11. ) a 2007/60/EK határozatnak A Transzeurópai Közlekedési Hálózat Végrehajtó Ügynöksége feladatai és működési ideje tekintetében történő módosításáról

text:
               18.7.2008

               HU

               Az Európai Unió Hivatalos Lapja

               L 190/35

      A BIZOTTSÁG HATÁROZATA

   (2008. július 11.)
   a 2007/60/EK határozatnak A Transzeurópai Közlekedési Hálózat Végrehajtó Ügynöksége feladatai és működési ideje tekintetében történő módosításáról
   (2008/593/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikkére,
   mivel:

               (1)

               A Transzeurópai Közlekedési Hálózat Végrehajtó Ügynökségét (a továbbiakban: ügynökség) a 2006. október 26-i 2007/60/EK bizottsági határozat (2) hozta létre azért, hogy a közösségi pénzügyi támogatás a transzeurópai hálózatok területén történő nyújtásának általános szabályairól szóló, 1995. szeptember 18-i 2236/95/EK tanácsi rendelet (3) alapján 2008. december 31-ig a transzeurópai közlekedési hálózat területét érintő közösségi cselekvések keretében elvégezze a közösségi pénzügyi támogatás nyújtásával összefüggő feladatokat. Számos érintett projekt megvalósítása lényegesen tovább fog tartani 2008. december 31-nél.

               (2)

               Az ügynökség felelősségi körébe indokolt tartozniuk a 680/2007/EK európai parlamenti és tanácsi rendelet (4) alapján pénzügyi támogatásban részesülő projekteknek is, hiszen ez a rendelet a transzeurópai közlekedési hálózat vonatkozásában hasonló tevékenységeket támogat, mint a 2236/95/EK rendelet, amellyel kapcsolatban az ügynökség már felhatalmazást kapott.

               (3)

               Nem indokolt, hogy az ügynökség a közösségi pénzügyi támogatások odaítélésével kapcsolatban egyedi határozatokat hozzon. Mindazonáltal a programvégrehajtás hatékonyságának és eredményességének növelése céljából a Bizottság dönthet úgy, hogy az ilyen határozatok módosítását az ügynökség hatáskörébe utalja.

               (4)

               Az ügynökségnek különösen a projektszintű tevékenységeket kell végeznie, függetlenül a közösségi pénzügyi támogatás 680/2007/EK rendelet 6. cikkében meghatározott formáitól és módszereitől. Minden programszintű tevékenységet – így például az ellenőrzést és a politikameghatározást – ki kell zárni, ezek a Bizottság felelősségi körében maradnak.

               (5)

               Az ügynökség felelősségi körébe kell tartoznia különösen az olyan kísérő intézkedéseknek, amelyek az európai hozzáadott érték maximalizálása céljából hozzájárulnak a TEN-T program hatékonyságához és eredményességéhez, beleértve a TEN-T program népszerűsítését valamennyi érintett fél körében, valamint ismertebbé tételét a tagállamok és a szomszédos harmadik országok lakossága között. Ilyen intézkedések lehetnek a célzott tudatosságnövelő és reklámkampányok, beleértve TEN-T-napok, szakmai megbeszélések és konferenciák szervezését, az eredmények és a legjobb gyakorlat megfelelő kiadványokban történő közzététele és terjesztése – ideértve az elektronikus média igénybevételét – például sajtóközlemények, a leendő pályázóknak szóló iránymutatások, a sikeres alkalmazásról szóló tájékoztató füzetek és az éves jelentések készítése révén, valamint az ügynökség és/vagy a Bizottság képviselőinek részvétele a vonatkozó rendezvényeken, például a közlekedési infrastruktúra egy-egy elemének átadásán.

               (6)

               A külső tanácsadók által elvégzett legújabb költség-haszon elemzés szerint a jelenlegi ügynökség adminisztratív célokra szánt forrásait, különösen a személyzet létszámát, lényegesen meg kell növelni. Az ügynökség továbbra is a legköltséghatékonyabb megoldás.

               (7)

               Ezért a 2007/60/EK határozatot ennek megfelelően módosítani kell.

               (8)

               Az e határozatban előírt rendelkezések összhangban vannak a végrehajtó hivatalok szabályozási bizottságának véleményével,

         A KÖVETKEZŐKÉPPEN HATÁROZOTT:
   Egyetlen cikk
   A 2007/60/EK határozat a következőképpen módosul:

               1.

               A 3. cikk helyébe a következő szöveg lép:
               „3. cikk
               Időtartam
               A hivatal a 2006. november 1-jétől2015. december 31-ig terjedő időtartamra jön létre.”

               2.

               A 4. cikk (1) bekezdésének helyébe a következő szöveg lép:
               „(1)   A hivatal felelős a transzeurópai közlekedési hálózat területét érintő közösségi cselekvések keretében a 2236/95/EK tanácsi rendelet (5) és a 680/2007/EK európai parlamenti és tanácsi rendelet (6) értelmében a közösségi pénzügyi támogatás nyújtásával összefüggő feladatok elvégzéséért, kivéve a mérlegelési jogkört igénylő, politikai döntések konkrét tevékenységekké alakítására irányuló feladatokat, mint például a programozás, a prioritások megállapítása, a 680/2007/EK rendelet 5. cikke szerint a projektek kiválasztása, a programok értékelése és a jogszabályok betartásának felügyelete. A hivatal felelősségi körébe tartozik különösen:

                           a)

                           a Bizottság segítése a programozásban és a projektek kiválasztásában, a transzeurópai közlekedési hálózat költségvetéséből a közös érdekű projekteknek nyújtott pénzügyi támogatás monitoringjának igazgatása, valamint ennek érdekében a szükséges ellenőrzések elvégzése, mindezek céljából – a Bizottságtól kapott felhatalmazás alapján – a vonatkozó határozatok meghozatala;

                           b)

                           az összehangolás más közösségi pénzügyi eszközökkel különösen annak biztosítása révén, hogy a pénzügyi támogatás odaítélése a strukturális alapokból, a Kohéziós Alapból, valamint az Európai Beruházási Bank által is finanszírozott közös érdekű projektek esetében a teljes útvonal mentén koordináltan történjék;

                           c)

                           a technikai segítségnyújtás a projektek kezdeményezői számára a projektek pénzügyi tervezéséhez és a közös értékelési módszerek kifejlesztéséhez;

                           d)

                           a bevételek és a kiadások tekintetében a költségvetés végrehajtását szolgáló jogi aktusok elfogadása és a Bizottság által a hivatal hatáskörébe utalt minden, a transzeurópai közlekedési hálózatokat érintő közösségi cselekvések igazgatásához szükséges, a 2236/95/EK tanácsi rendelet és a 680/2007/EK rendelet által előírt művelet végrehajtása;

                           e)

                           minden olyan adat összegyűjtése, elemzése és a Bizottságnak való továbbítása, amelyre a transzeurópai közlekedési hálózat megvalósításához a Bizottságnak szüksége van;

                           f)

                           az olyan kísérő intézkedések meghozatala, amelyek az európai hozzáadott érték maximálása céljából hozzájárulnak a TEN-T program hatékonyságához és eredményességéhez, beleértve a TEN-T program népszerűsítését valamennyi érintett fél körében, valamint ismertebbé tételét a tagállamok és a szomszédos harmadik országok lakossága között;

                           g)

                           a Bizottság által kért bármilyen technikai vagy ügyintézési támogatás.

      Kelt Brüsszelben, 2008. július 11-én.

            a Bizottság részéről

         Antonio TAJANI

            alelnök

      (1)  HL L 11., 2003.1.16., 1. o.

      (2)  HL L 32., 2007.2.6., 88. o.

      (3)  HL L 228., 1995.9.23., 1. o. A legutóbb az 1159/2005/EK európai parlamenti és tanácsi rendelettel (HL L 191., 2005.7.22., 16. o.) módosított rendelet.

      (4)  HL L 162., 2007.6.22., 1. o.

      (5)  HL L 228., 1995.9.23., 1. o. A legutóbb az 1159/2005/EK európai parlamenti és tanácsi rendelettel (HL L 191., 2005.7.22., 16. o.) módosított rendelet.

      (6)  HL L 162., 2007.6.22., 1. o.”


title: A Bizottság határozata (2016. augusztus 9.) az Európai Kutatási Tanács Tudományos Tanácsa egyes tagjainak kinevezéséről

text:
               11.8.2016

               HU

               Az Európai Unió Hivatalos Lapja

               C 291/4

         A BIZOTTSÁG HATÁROZATA
   (2016. augusztus 9.)
   az Európai Kutatási Tanács Tudományos Tanácsa egyes tagjainak kinevezéséről
   (2016/C 291/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozásáról és a 2006/971/EK, a 2006/972/EK, a 2006/973/EK, a 2006/974/EK és a 2006/975/EK határozatok hatályon kívül helyezéséről szóló, 2013. december 3-i 2013/743/EU tanácsi határozatra (1) és különösen annak 7. cikke (1) bekezdésére,
   mivel:

               (1)

               A (C(2015) 788 határozattal (2) módosított) C(2013) 8915 határozattal (3) a Bizottság a 2014. január 1-től2020. december 31-ig tartó időszakra létrehozta az Európai Kutatási Tanácsot (EKT) mint az egyedi program „Kiváló tudomány” című I. része keretében a 2013/743/EU tanácsi határozat 3. cikke (1) bekezdésének a) pontjában említett „Európai Kutatási Tanács (EKT)” elnevezésű különös célkitűzéshez kapcsolódó tevékenységek végrehajtásának eszközét.

               (2)

               Az EKT része a 2013/743/EU határozat 7. cikkében meghatározott független Tudományos Tanács, amelynek célzott végrehajtó struktúrájáról a határozat 8. cikke rendelkezik.

               (3)

               A C(2013) 8915 határozat 2. cikkének (1) bekezdése értelmében a Tudományos Tanács tagsága az EKT elnökéből és 21 rendes tagból áll.

               (4)

               A 2013/743/EU határozat 7. cikke (1) bekezdésének harmadik albekezdése értelmében a tagok kinevezése négy évre szól, amely egy alkalommal megújítható. A tagokat a Tudományos Tanács munkájának folyamatosságát szem előtt tartva kell kinevezni.

               (5)

               A Tudományos Tanács két tagja lemondott, ezért helyettesíteni kell őket.

               (6)

               A 2013/743/EU határozat 7. cikke (1) bekezdésének második albekezdése értelmében a Tudományos Tanács tagjait a Bizottság nevezi ki a Tudományos Tanáccsal egyetértésben lefolytatott, független és átlátható kiválasztási eljárás eredményeképpen, amelynek része a tudományos közösséggel való konzultáció és az Európai Parlamentnek és a Tanácsnak tett jelentés. Ezért a Tudományos Tanács leendő tagjainak azonosítása érdekében felállításra került egy állandó bizottság. Ez a kiválasztó bizottság a Tudományos Tanács két új tagjának kinevezésére vonatkozó ajánlásokat terjesztett a Bizottság elé, amelyeket a Bizottság elfogadott,

         A KÖVETKEZŐKÉPPEN HATÁROZOTT:
   1. cikk
   A Bizottság kinevezi Kurt MEHLHORN professzort 2020. június 30-ig az EKT Tudományos Tanácsába új tagként.
   A Bizottság kinevezi Nektarios TAVERNARAKIS professzort 2020. június 30-ig az EKT Tudományos Tanácsába új tagként.
   2. cikk
   Az EKT Tudományos Tanácsának új tagjainak nevét e határozat melléklete tartalmazza.
   3. cikk
   Ez a határozat 2016. július 1-jén lép hatályba.

      Kelt Brüsszelben, 2016. augusztus 9-én.

            a Bizottság részéről

         Carlos MOEDAS
         a Bizottság tagja

      (1)  HL L 347., 2013.12.20., 965. o.

      (2)  A Bizottság 2015. február 17-i C(2015) 788 határozata az Európai Kutatási Tanács létrehozásáról szóló C(2013) 8915 határozat módosításáról (HL C 58., 2015.2.18., 3. o.).

      (3)  A Bizottság 2013. december 12-i C(2013) 8915 határozata (az Európai Kutatási Tanács létrehozásáról (HL L 373., 2013.12.20., 23. o.).

      MELLÉKLET
      Az EKT Tudományos Tanács tagjai

                  Név és intézmény

                  A hivatali idő vége

                  Klaus BOCK, Dán Nemzeti Kutatási Alapítvány

                  2016. december 31.

                  Margaret BUCKINGHAM, Pasteur Intézet, Párizs

                  2019. június 30.

                  Christopher CLARK, Cambridge-i Egyetem

                  2019. december 31.

                  Athene DONALD, Cambridge-i Egyetem

                  2016. december 31.

                  Barbara ENSOLI, Istituto Superiore di Sanità, Róma

                  2016. december 31.

                  Nuria Sebastian GALLES, Pompeu Fabra Egyetem, Barcelona

                  2016. december 31.

                  Michael KRAMER, Max Planck Rádiócsillagászati Intézet, Bonn

                  2019. június 30.

                  Tomas JUNGWIRTH, Cseh Tudományos Akadémia

                  2018. december 31.

                  Matthias KLEINER, Dortmundi Műszaki Egyetem

                  2016. december 31.

                  KONDOROSI Éva, Magyar Tudományos Akadémia

                  2016. december 31.

                  Kurt MEHLHORN, Max Planck Informatikai Intézet, Saarbrücken

                  2020. június 30.

                  Barbara ROMANOWICZ, Berkeley Szeizmológiai Laboratórium

                  2019. december 31.

                  Mart SAARMA, Helsinki Egyetem

                  2016. december 31.

                  Nils Christian STENSETH, Oslói Egyetem

                  2017. december 31.

                  Martin STOKHOF, Amszterdami Egyetem

                  2017. december 31.

                  Nektarios TAVERNARAKIS, Institute of Molecular Biology and Biotechnology, Foundation for Research and Technology – Hellas

                  2020. június 30.

                  Janet THORNTON, Európai Bioinformatikai Intézet, Európai Molekuláris Biológiai Laboratórium (EMBL-EBI)

                  2018. december 31.

                  Isabelle VERNOS, Institució Catalana de Recerca i Estudis Avançats, Barcelona

                  2019. június 30.

                  Reinhilde VEUGELERS, Leuveni Katolikus Egyetem

                  2016. december 31.

                  Michel WIEVIORKA, Szociológiai Elemzési és Intervenciós Központ, Párizs

                  2017. december 31.

                  Fabio ZWIRNER, Padovai Egyetem

                  2018. december 31.


title: A Tanács határozata (1986. június 12.) a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a levegőszennyező anyagok nagy távolságra való eljutásának megfigyelésére és értékelésére szolgáló európai együttműködési program (EMEP) hosszú távú finanszírozásáról szóló jegyzőkönyv megkötéséről

text:
Fontos jogi nyilatkozat

|

31986D0277

Hivatalos Lap L 181 , 04/07/1986 o. 0001 - 0001 finn különkiadás fejezet 11 kötet 11 o. 0273  svéd különkiadás fejezet 11 kötet 11 o. 0273

		A Tanács határozata(1986. június 12.)a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a levegőszennyező anyagok nagy távolságra való eljutásának megfigyelésére és értékelésére szolgáló európai együttműködési program (EMEP) hosszú távú finanszírozásáról szóló jegyzőkönyv megkötéséről(86/277/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],mivel a Közösség, a 81/462/EGK határozattal [3] jóváhagyta a nagy távolságra jutó, országhatárokon átterjedő levegőszennyezésről szóló egyezményt;mivel a nagy távolságra jutó levegőszennyező anyagok megfigyelésére és értékelésére vonatkozó európai együttműködési program (EMEP), amelyet az Egyezmény keretében kell végrehajtani, az alapvető eszköz a kibocsátott és a határokon túlra vélhetően átkerült mennyiségekre vonatkozó információk megszerzésére;mivel 1984. május 24-én a Bizottság felhatalmazást kapott arra, hogy a Közösség részéről részt vegyen az egyezménynek az EMEP hosszú távú finanszírozására vonatkozó jegyzőkönyvéről szóló tárgyalásokon;mivel a tárgyalások a jegyzőkönyv végleges szövegének elfogadásával, valamint az EMEP költségmegosztási képletének rögzítésével végződtek;mivel a Tanács 1984. szeptember 25-i felhatalmazásának megfelelően a Közösség az egyezmény végrehajtó szervének második találkozóján 1984. szeptember 28-án aláírta a jegyzőkönyvet,A KÖVETKEZŐKÉPPEN HATÁROZOTT:1. cikkA nagy távolságra jutó, országhatárokon átterjedő levegőszennyezésről szóló 1979. évi egyezménynek a levegőszennyező anyagok nagy távolságra való eljutásának megfigyelésére és értékelésére szolgáló európai együttműködési program (EMEP) hosszú távú finanszírozásáról szóló jegyzőkönyve az Európai Gazdasági Közösség részéről jóváhagyásra kerül.A jegyzőkönyv szövege a határozat mellékletét képezi.2. cikkA Tanács elnöke letétbe helyezi a jegyzőkönyv 9. cikkében meghatározott jóváhagyási okiratot.Kelt Luxembourgban, 1986. június 12-én.a Tanács részérőlelnökP. Winsemius[1] HL C 321., 1985.12.13., 5. o.[2] HL C 88., 1986.4.14., 109. o.[3] HL L 171., 1981.6.27., 11. o.--------------------------------------------------


title: 2009/483/EK: A Tanács határozata ( 2009. április 6. ) az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodás aláírásáról és ideiglenes alkalmazásáról

text:
               30.6.2009

               HU

               Az Európai Unió Hivatalos Lapja

               L 169/37

         A TANÁCS HATÁROZATA
   (2009. április 6.)
   az Európai Közösség, valamint Saint Kitts és Nevis Államszövetség közötti, a rövid távú tartózkodásra jogosító vízumok alóli mentességről szóló megállapodás aláírásáról és ideiglenes alkalmazásáról
   (2009/483/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. alpontjára, összefüggésben a 300. cikk (2) bekezdés első albekezdésének első mondatával,
   tekintettel a Bizottság javaslatára,
   mivel:

               (1)

               Az 1932/2006/EK tanácsi rendelet (1) – egyebek között – azzal módosította az Európai Unió külső határainak átlépésekor vízumkötelezettség alá eső (negatív listás), illetve az e kötelezettség alól mentes (pozitív listás) harmadik országbeli állampolgárok országainak felsorolásáról szóló 539/2001/EK tanácsi rendeletet (2), hogy a negatívról a pozitív listára sorolta át Saint Kitts és Nevis Államszövetséget (a továbbiakban: Saint Kitts és Nevis). Az 1932/2006/EK rendelet szerint továbbá a mentességet az Európai Közösség, valamint Saint Kitts és Nevis között kötendő vízummentességi megállapodás hatálybalépésének időpontjától lehet csak alkalmazni.

               (2)

               A 2008. június 5-i határozattal a Tanács felhatalmazta a Bizottságot arra, hogy tárgyalásokat folytasson az Európai Közösség, valamint Saint Kitts és Nevis közötti, a rövid távú tartózkodásra jogosító vízumok alóli mentességről szóló megállapodásról.

               (3)

               A megállapodással kapcsolatos tárgyalások 2008. július 15-én kezdődtek és 2008. október 16-án fejeződtek be.

               (4)

               A 2008. november 12-én Brüsszelben parafált megállapodást alá kell írni, és a csatolt nyilatkozatokat jóvá kell hagyni. A megállapodást a megkötéséhez szükséges eljárások befejezéséig ideiglenesen alkalmazni kell.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 1. és 2. cikkével összhangban, és e jegyzőkönyv 4. cikkének sérelme nélkül, ezek a tagállamok nem vesznek részt ennek a határozatnak az elfogadásában és az rájuk nézve nem kötelező és nem alkalmazandó,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, valamint Saint Kitts és Nevis közötti, a rövid távú tartózkodásra jogosító vízumok alóli mentességről szóló megállapodás (a továbbiakban: megállapodás) aláírását a Közösség nevében a Tanács jóváhagyja, figyelemmel a megállapodás megkötésére.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat a Közösség nevében a Tanács jóváhagyja.
   3. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírásra jogosult személy(eke)t, figyelemmel a megállapodás megkötésére.
   4. cikk
   A megállapodást az aláírásától (3) a megkötéséhez szükséges eljárások befejezéséig ideiglenesen alkalmazni kell.

      Kelt Luxembourgban, 2009. április 6-án.

            a Tanács részéről

            az elnök

         J. POSPÍŠIL

      (1)  HL L 405., 2006.12.30., 23. o.

      (2)  HL L 81., 2001.3.21., 1. o.

      (3)  A megállapodás aláírásának időpontját a Tanács Főtitkársága az Európai Unió Hivatalos Lapjában teszi közzé.
   EGYÜTTES NYILATKOZAT IZLANDRA, NORVÉGIÁRA, SVÁJCRA ÉS LIECHTENSTEINRE VONATKOZÓAN
   A Szerződő Felek tudomásul veszik az Európai Közösség, valamint Norvégia, Izland, Svájc és Liechtenstein között – különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-i és 2004. október 26-i megállapodás erejénél fogva – fennálló szoros kapcsolatot.
   Ilyen körülmények között kívánatos, hogy egyfelől Norvégia, Izland, Svájc és Liechtenstein, másfelől Saint Kitts és Nevis hatóságai – a jelen megállapodáshoz hasonló feltételekkel – haladéktalanul kétoldalú megállapodásokat kössenek a rövid távú tartózkodásra vonatkozó vízummentességről.
   EGYÜTTES NYILATKOZAT AZ E MEGÁLLAPODÁS 3. CIKKÉNEK (2) BEKEZDÉSÉBEN MEGHATÁROZOTT, A KERESŐ TEVÉKENYSÉG FOLYTATÁSA CÉLJÁBÓL UTAZÓ SZEMÉLYEK KATEGÓRIÁJÁNAK ÉRTELMEZÉSÉRŐL
   Azzal az óhajjal, hogy egységes értelmezést biztosítsanak, a Szerződő Felek megállapodnak, hogy e megállapodás alkalmazásában a kereső tevékenységet folytató személyek kategóriájába azon személyek tartoznak, akik abból a célból lépnek be a másik Szerződő Fél területére, hogy ott alkalmazottként vagy szolgáltatásnyújtóként jövedelmező foglalkozást/díjazott tevékenységet folytassanak.
   E kategória nem terjed ki a az alábbiakra:

               —

               üzletemberek, azaz üzleti megfontolásból utazó (de a másik Szerződő Fél országában alkalmazásban nem álló) személyek,

               —

               sportolók és művészek, akik alkalmi jelleggel folytatnak tevékenységet,

               —

               újságírók, akiket a tartózkodási helyük szerinti ország médiája küldött ki, valamint

               —

               vállalati gyakornokok.

         E nyilatkozat végrehajtását az e megállapodás 6. cikkében foglalt feladatkörén belül a vegyes bizottság felügyeli, és módosításokat javasolhat, ha – a Szerződő Felek tapasztalatai alapján – azt szükségesnek ítéli.
   EGYÜTTES NYILATKOZAT AZ E MEGÁLLAPODÁS 4. CIKKÉBEN RÖGZÍTETT, AZ ELSŐ BEUTAZÁST KÖVETŐ HAT HÓNAPOS IDŐTARTAM ALATTI, LEGFELJEBB HÁROM HÓNAPOS IDŐTARTAM ÉRTELMEZÉSÉRŐL
   A Szerződő Felek megállapodnak abban, hogy az e megállapodás 4. cikkében rögzített, Saint Kitts és Nevis területére vagy a schengeni térség területére történő első beutazást követő hat hónapos időtartam során legfeljebb három hónapos tartózkodás folyamatos látogatást vagy több egymást követő látogatást jelent, amelyek időtartama bármely hat hónapos időtartamra vetítve összességében a három hónapot nem haladja meg.
   EGYÜTTES NYILATKOZAT AZ ÁLLAMPOLGÁROKNAK A VÍZUMMENTESSÉGI MEGÁLLAPODÁSRÓL TÖRTÉNŐ TÁJÉKOZTATÁSÁRÓL
   Elismerve az átláthatóság jelentőségét az Európai Unió állampolgárai, valamint Saint Kitts és Nevis állampolgárai számára, a Szerződő Felek megállapodnak abban, hogy a vízummentességi megállapodás tartalmáról és következményeiről, valamint a kapcsolódó kérdésekről – így például a beutazási feltételekről – szóló tájékoztatást teljes egészében hozzáférhetővé teszik.
    ---documentbreak---

               30.6.2009

               HU

               Az Európai Unió Hivatalos Lapja

               L 169/38

         MEGÁLLAPODÁS
   az Európai Közösség, valamint Saint Kitts és Nevis Államszövetség között a rövid távú tartózkodásra jogosító vízumok alóli mentességről
   AZ EURÓPAI KÖZÖSSÉG, a továbbiakban: a Közösség, valamint
   SAINT KITTS ÉS NEVIS, a továbbiakban: Saint Kitts és Nevis,
   a továbbiakban együttesen: a Szerződő Felek,
   ABBÓL A CÉLBÓL, hogy továbbfejlesszék a Szerződő Felek közötti baráti kapcsolatokat, valamint azzal az óhajjal, hogy vízummentes beutazás és rövid távú tartózkodás biztosításával megkönnyítsék az utazást állampolgáraik számára;
   TEKINTETTEL a 2006. december 21-i 1932/2006/EK tanácsi rendeletre (1), amely egyebek között azzal módosította a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK rendeletet, hogy hat harmadik országot – köztük Saint Kitts és Nevist – átsorolt azon harmadik országok listájára, amelyek állampolgárai az Európai Unió (EU) tagállamaiban való rövid távú tartózkodás esetén mentesülnek a vízumkötelezettség alól;
   TEKINTETTEL az 1932/2006/EK rendelet 2. cikkére, amely kimondja, hogy a vízumkötelezettség alóli mentesség e hat országra az Európai Közösség és az érintett ország között kötendő vízummentességi megállapodás hatálybalépésének időpontjától alkalmazandó;
   ELISMERVE, hogy számos tagállam állampolgárai három hónapot meg nem haladó időtartamra vízummentesen utazhatnak Saint Kitts és Nevisre, más tagállamok állampolgárai ugyanakkor a vízumkötelezettség hatálya alá tartoznak;
   AZZAL AZ ÓHAJJAL, hogy megőrizzék minden uniós állampolgár egyenlő bánásmódban részesítésének elvét;
   FIGYELEMMEL ARRA, hogy e megállapodás nem vonatkozik azon személyekre, akik rövid távú tartózkodásuk ideje alatt kereső tevékenységet kívánnak folytatni, ezért erre a kategóriára – a vízumkötelezettség vagy -mentesség és a munkavállalás tekintetében – továbbra is a vonatkozó közösségi jogszabályok és a tagállamok vonatkozó nemzeti jogszabályai, valamint Saint Kitts és Nevis nemzeti jogszabályai alkalmazandók;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazandók,
   A KÖVETKEZŐKBEN ÁLLAPODTAK MEG:
   1. cikk
   Tárgy
   E megállapodás az Európai Unió polgárai, illetve Saint Kitts és Nevis állampolgárai számára vízummentes beutazást biztosít a másik Szerződő Fél területére irányuló, hat hónapos időtartam alatt legfeljebb három hónapig tartó beutazás esetén.
   2. cikk
   Fogalommeghatározások
   E megállapodás alkalmazásában:
   a)   „tagállam”: az Európai Unió bármely tagállama, az Egyesült Királyság és Írország kivételével;
   b)   „az Európai Unió állampolgára”: az a) pontban meghatározott tagállamok egyikének állampolgára;
   c)   „Saint Kitts és Nevis állampolgára”: Saint Kitts és Nevis állampolgárságával rendelkező bármely személy;
   d)   „schengeni térség”: az a) pontban meghatározott, a schengeni vívmányokat teljeskörűen alkalmazó tagállamok területéből álló, belső határok nélküli térség.
   3. cikk
   Hatály
   (1)   Az Európai Unió azon állampolgárai, akik egy tagállam által kiállított, érvényes magánútlevéllel, diplomata- vagy szolgálati/hivatalos útlevéllel rendelkeznek, vízum nélkül léphetnek be Saint Kitts és Nevis területére és tartózkodhatnak Saint Kitts és Nevis területén a 4. cikk (1) bekezdésében meghatározott időtartamú tartózkodás céljából.
   Saint Kitts és Nevis azon állampolgárai, akik Saint Kitts és Nevis által kiállított, érvényes magánútlevéllel, diplomata- vagy szolgálati/hivatalos útlevéllel rendelkeznek, vízum nélkül léphetnek be a tagállamok területére és tartózkodhatnak a tagállamok területén a 4. cikk (2) bekezdésében meghatározott időtartamú tartózkodás céljából.
   (2)   Az (1) bekezdés nem alkalmazandó a kereső tevékenység folytatása céljából beutazó személyekre.
   A személyek e kategóriájára vonatkozóan az 539/2001/EK rendelet 4. cikke (3) bekezdésének értelmében minden tagállam külön határozhat arról, hogy Saint Kitts és Nevis állampolgáraival szemben vízumkötelezettséget alkalmaz, vagy visszavonja azt.
   A személyek e kategóriájára vonatkozóan Saint Kitts és Nevis minden egyes tagállam állampolgárai esetében külön határozhat a vízumkötelezettségről vagy a vízummentességről nemzeti jogának megfelelően.
   (3)   Az e megállapodás által biztosított vízummentesség a Szerződő Felek beutazásra és rövid távú tartózkodásra vonatkozó feltételeivel kapcsolatos jogszabályainak sérelme nélkül alkalmazandó. A tagállamok, illetve Saint Kitts és Nevis fenntartják a jogot a területükre történő beutazás vagy a területükön történő rövid távú tartózkodás megtagadására, ha e feltételek közül egy vagy több nem teljesül.
   (4)   A vízummentesség a Szerződő Felek határain való átkelésre használt közlekedési módra tekintet nélkül érvényes.
   (5)   Az e megállapodás által nem szabályozott kérdésekben a közösségi jog, a tagállamok nemzeti joga vagy Saint Kitts és Nevis nemzeti joga az irányadó.
   4. cikk
   A tartózkodás időtartama
   (1)   Az Európai Unió állampolgárai Saint Kitts és Nevis területére történő első beutazást követő hat hónapos időtartam során legfeljebb három hónapig tartózkodhatnak az ország területén.
   (2)   Saint Kitts és Nevis állampolgárai a schengeni vívmányokat teljeskörűen alkalmazó bármely tagállam területére történő első beutazást követő hat hónapos időtartam során legfeljebb három hónapig tartózkodhatnak a schengeni térségben. A hat hónapos időtartam alatti három hónapos időtartam a schengeni vívmányokat még nem teljeskörűen alkalmazó tagállam területén történő bárminemű tartózkodástól függetlenül számítandó.
   Saint Kitts és Nevis állampolgárai a schengeni vívmányokat nem teljeskörűen alkalmazó valamennyi tagállam területén az első beutazást követő hat hónapos időtartam során legfeljebb három hónapig tartózkodhatnak, a schengeni térségben történő tartózkodásra számított időtartamtól függetlenül.
   (3)   E megállapodás nem érinti Saint Kitts és Nevis, valamint a tagállamok azon lehetőségét, hogy a tartózkodást három hónapot meghaladó időtartamra hosszabbítsák a nemzeti és közösségi joggal összhangban.
   5. cikk
   Területi hatály
   (1)   A Francia Köztársaság tekintetében e megállapodás rendelkezései csak a Francia Köztársaság európai területére vonatkoznak.
   (2)   A Holland Királyság tekintetében e megállapodás rendelkezései csak a Holland Királyság európai területére vonatkoznak.
   6. cikk
   A megállapodás működtetésére létrehozott vegyes bizottság
   (1)   A Felek az Európai Közösség képviselőiből és Saint Kitts és Nevis képviselőiből álló szakértői vegyes bizottságot (a továbbiakban: a bizottság) hoznak létre. A Közösséget az Európai Bizottság képviseli.
   (2)   A bizottság, többek között, az alábbi feladatokat látja el:

               a)

               felügyeli e megállapodás végrehajtását;

               b)

               javaslatot tesz e megállapodás módosítására vagy kiegészítésére;

               c)

               rendezi az e megállapodás rendelkezéseinek értelmezésével vagy alkalmazásával kapcsolatos vitákat.

         (3)   A bizottságot szükség szerint bármikor, a Szerződő Felek egyikének kérésére kell összehívni.
   (4)   A bizottság maga fogadja el eljárási szabályzatát.
   7. cikk
   Az e megállapodás, valamint a tagállamok, illetve Saint Kitts és Nevis között fennálló kétoldalú vízummentességi megállapodások közötti kapcsolat
   E megállapodás elsőbbséget élvez bármely kétoldalú megállapodással vagy az egyes tagállamok, valamint Saint Kitts és Nevis közötti megállapodással szemben, amennyiben azok rendelkezései az e megállapodás hatálya alá tartozó kérdésekre vonatkoznak.
   8. cikk
   Záró rendelkezések
   (1)   E megállapodást a Szerződő Felek belső eljárásaikkal összhangban megerősítik vagy jóváhagyják. E megállapodás azon időpontot követő második hónap első napján lép hatályba, amikor a Szerződő Felek a fenti eljárások befejezéséről értesítik egymást.
   (2)   E megállapodást a Szerződő Felek határozatlan időre kötik, azzal, hogy a megállapodás az (5) bekezdéssel összhangban felmondható.
   (3)   E megállapodás a Szerződő Felek írásbeli megállapodása útján módosítható. A módosítások azt követően lépnek hatályba, hogy a Szerződő Felek értesítették egymást az ehhez szükséges belső eljárásaik befejezéséről.
   (4)   E megállapodást részben vagy egészben bármelyik Szerződő Fél felfüggesztheti, különösen a közrenddel, a nemzetbiztonság védelmével vagy a közegészség védelmével, az illegális bevándorlással vagy a vízumkötelezettség bármelyik Szerződő Fél általi újbóli bevezetésével kapcsolatos okokból. A felfüggesztésről szóló döntésről a másik Szerződő Felet legalább két hónappal annak hatálybalépése előtt értesíteni kell. Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amint a felfüggesztés okai megszűntek.
   (5)   E megállapodást bármelyik Szerződő Fél felmondhatja a másik Félhez intézett írásbeli felmondás útján. E megállapodás a felmondás napját követő 90 nap elteltével hatályát veszti.
   (6)   Saint Kitts és Nevis csakis valamennyi tagállammal szemben függesztheti fel vagy szüntetheti meg e megállapodást.
   (7)   A Közösség csakis valamennyi tagállamára vonatkozóan függesztheti fel vagy szüntetheti meg e megállapodást.

      Kelt Brüsszelben, a 2009. év május havának 28. napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Федерация Сейнт Китс и Невис
         Por la Federación de San Cristóbal y Nieves
         Za Federaci Svatý Kryštof a Nevis
         For Føderationen Saint Kitts og Nevis
         Für die Föderation St. Kitts und Nevis
         Saint Kittsi ja Nevise föderatsioon nimel
         Για την Ομοσπονδία του Αγίου Χριστόφορου και Νέβις
         For the Federation of Saint Kitts and Nevis
         Pour la Fédération de Saint-Christophe-et-Nevis
         Per la Federazione di Saint Christopher (Saint Kitts) e Nevis
         Sentkitsas un Nevisas Federācijas vārdā
         Sent Kitso ir Nevio Federacijos vardu
         A Saint Kitts és Nevis Államszövetség részéről
         Għall-Federazzjoni ta’ Saint Kitts u Nevis
         Voor de Federatie van Saint Kitts en Nevis
         W imieniu Federacij Saint Kitts i Nevis
         Pela Federação de São Cristóvão e Nevis
         Pentru Federația Saint Kitts și Nevis
         Za Federáciu Svätý Krištof a Nevis
         Za Federacijo Saint Kitts in Nevis
         Saint Kitts ja Nevisin puolesta
         För Saint Kitts och Nevis

      (1)  HL L 405., 2006.12.30., 23. o.